България в международните медии | Начало | DW | 25.11.2005
България и ЕС, човешките права, пиратските продукти и лечението на наркомани са някои от темите, по които международните медии днес споменават България
Австрийските вестници “Дер Щандрат” и “Ди пресе”посвещават място на кризата в ЕС около бюджетните преговори и европейската конституция като цитират председателя на комисията по външните работи Елмар Брок и неговите очаквания от австрийското председателство на общността. Според Брок е нужно в бъдеще по-добре да се контролира, как България и Румъния изпълняват условията за прием в общността. Според евродепутата е възможно дори да се приеме клауза, че няма да има бъдещи присъединявания, ако предвидените в конституцията реформи не се прилагат. Брок казва в същото време, че това няма да засегне България и Румъния, но може да осуети членството на Турция и Хърватия. “Ди Пресе “ цитира друг европейски депутат – този път от социалистическата партия Херберт Бьош, който изразява недоволство по повод бюджетните искания на страните-кандидатки България и Румъния. Докладът на сметната палата стигнал до извода, че в двете страни в момента няма добър мениджмънт за усвояването на европейските средства. Въпреки това, предприсъединителните помощи през миналата година били значително увеличени. Вестник Франкфуртер Алгемайне отбелязва присъдата на Европейския съд за човешките права срещу България за нарушаване на правото на събирания. Става дума за забранен от българските власти митинг на организацията на македонското малцинство в София през 1998 гдина. Германската католическа осведомителна агенция КНА пояснява, че забраната за митинга е била прекомерна мярка – дори и да са се очаквали призиви за отделяне на определени части от България.
Електронното издание Музикмаркт цитира “Билборд” за апела на Европейския парламент към Румъния и България да въведат ефективни мерки срещу производството на пиратски копия и стоки. Друго електронно издание – Световния Уебсайт на социалистите помества информация за стачки и трудови конфликти в Европа, където се споменава за продължаващия протест на профсъюза на българските учители. Франкфуртер Алгемайне Цайтнуг отделя място на една европейска студия за употребата на наркотици. В много европейски държави с положителен ефект се оказала така наречената субституционна терапия, при която с помощта на препарати се намалява желанието за дрогиране. Вестникът отбелязва, че тази форма на помощ е слабо разпространена в България и Румъния. Редица швейцарски вестници информират за задържането на две български джебчийки, които се опитали да откраднат пари не от кого да е , а именно от полицай. Двете момичета , съответно на 14 и 17 години, са подали молби за убежище в Швейцария. Едната от тях вече е била задържана за кражбапреди няколко дни. Германският Зюддойче Цайтунг информира за изложба на Ню Йорсккият музей за естествена история и в тази връзка пише, че при едно световно изследване на образователните системи, САЩ се класирали в природонаучните предмети и по математика нейде между Латвия, България и Нова Зеленадия – на 17 място, което можело да има фатални последици за тази нация с претенцията на новатор. Американският Вирджиниън Пайлот съобщава за силно увеличен брой кандидатки за женитби от Източна Европа, които се опитвали по този начин да си осигурят легален престой. Според информацията на съда във Вирджиния Бийч ставало дума най-вече за рускини, следвани от украинки, естонки, румънки и българки.
Permalink http://p.dw.com/p/AuFS